سُکھبنس کور بھِنڈر

سکھبنس کور بھنڈر (1943-2006 ) بھارتی قومی کانگرس دی اک بھارتی سیاستدان سی، جو بھارت دی اکو اک عورت سی جو لگاتار چھ وار، لوک سبھا دی پنج وار اتے راج سبھا وچ اک وار، پارلیمنٹ بنی سی۔ اوہ 1980، 1985، 1989، 1992 اتے 1996 وچ پنجاب دے گرداس پور توں لوک سبھا لئی چنی گئی سی۔

 شروعاتی زندگی اتے سکھیا 
سکھبنس، ارجن سنگھ دی دھی، دا جم 14 ستمبر 1943 نوں لائلپور (ہن پاکستان ) وچ ہویا سی۔ اوہ یسو اتے میری کانوینٹ،  مسوری  وکھے سکول وچ پڑھی اتے بعد وچ پنجاب یونیورسٹی، چنڈیگڑھ وچ پڑھائی کیتی۔ اس نے بی۔اے۔ نال گریجوئیشن کیتی۔

 کیریئر 
سکھبنس اک کھیتی باڑی تے سیاسی اتے سماجی ورکر سی۔ اوہ پہلی وار 1980 وچ ستویں لوک سبھا لئی چنی گئی سی۔ اوہ اٹھویں لوک سبھا لئی دوجی وار 1985 وچ دوبارہ چنی گئی اتے پھر 1989 وچ نوویں لوک سبھا لئی، 1992 وچ دسویں لوک سبھا لئی اتے 1996 وچ گیارویں لوک سبھا لئی چنی گئی۔ 1997 وچ لوک سبھا چوناں دوران اوہ بھاجپا ولوں کھڑے اداکار سیاستدان ونود کھنہ توں ہار گئی سی۔ 

اوہ 2005 وچ راج سبھا لئی نامزد ہوئی سی۔

اوہ سماجی کم اتے عورتاں دے ترقی وچ دلچسپی لے رہی سی۔ اس نے آئی۔ٹی۔ڈی۔سی۔ اتے ایسٹ انڈیا ہوٹلاں دے نال اک ایگزیکٹیو دے طور اُتے وی کم کیتا اتے پیرس وچ ہوٹل ایگزیکٹیو وجوں سکھلائی دتی۔

 نجی جیون 
سکھبنس دا ویاہ سابقہ آئی۔پی۔ایس۔ اہلکار پریتم سنگھ بھنڈر نال 12 اکتوبر 1961 نوں ہویا سی اتے اوہناں دیاں دو بیٹیاں ہن۔ اوہ گرداس پور، پنجاب وچ رہندی سی۔ 15 دسمبر 2006 نوں 63 سال دی عمر وچ اس دی موت ہو گئی سی جو کئی مہینیاں توں پیٹ دیاں بیماریاں توں پیڑت سی۔

 حوالے 

گٹھ:زندہ لوک
گٹھ:جم 1943
گٹھ:سیاست وچ بھارتی عورتاں
گٹھ:بھارتی عورتاں